पाएं अपने शहर की ताज़ा ख़बरें और फ्री ई-पेपरडाउनलोड करें
फिरोजपुर-जीरा रोड पर गांव मिश्री वाला के मोड़ पर हुए सड़क हादसे में कार की टक्कर से बाइक सवार महिला की मौत हो गई जबकि उसका पति व लड़का गंभीर रूप से घायल है। पुलिस को दिए बयान में दर्शन पुत्र सोहन लाल निवासी गांव खाई फेमेकी ने बताया कि उसका भाई सोनू अपनी पत्नी राज कौर (27) और 6 वर्ष के लड़के वंश के साथ मोटरसाइकिल पर रिश्तेदारों के पास जा रहे थे।
जब वह गांव मिश्री वाला के मोड़ पर पहुंचे तो एक कार, जिसे कोई अज्ञात चला रहा था, ने तेज रफ्तार कार से सोनू के मोटरसाइकिल में टक्कर मार दी और मौके से फरार हो गया। हादसे में उसके भाई सोनू की पत्नी राज कौर की मौके पर ही मौत हो गई। उसका भाई सोनू और भतीजा वंश गंभीर घायल होने के कारण फिरोजपुर के निजी अस्पताल में भर्ती है। मामले की जांच कर रहे एएसआई गुरदीप सिंह ने बताया कि पुलिस ने शिकायतकर्ता के बयानों के आधार पर अज्ञात कार चालक के खिलाफ 304-ए,279,337,338,427 आईपीसी के तहत थाना कुलगढ़ी में मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn